Nuuk, den 20. maj 2022

Brev nr. D22-6797

Sagsnr. S22-243

Departementet for Landsbrug, Selvforsygning, Energi og Miljø

Postboks 1614

GLN: 5790001954437

3900 Nuuk

**Grønlands Erhvervs bemærkninger til bekendtgørelse om brug af bæreposer i plast**

Grønlands Erhverv takker for mødet med departementet om bekendtgørelsen. GE har gennemgået forslaget til bekendtgørelsen og har følgende bemærkninger.

GE støtter naturligvis forslaget. Brancherne har allerede indført en række tiltag.

Der er nogle formuleringer, hvor der kan opstå fortolkningstvivl blandt andet ”af hensyn til hygiejne” er en bred formulering, der skaber tvivl om hvordan det skal forstås. GE skal derfor anbefale, at der udfærdiges en vejledning til bekendtgørelsen, som eksemplificerer, hvad der skal forstås herved, så som at tynde plastposer kan benyttes til frugt og grønt og kødpakker af hensyn til bekæmpelse af madspild og bevarelse af høj fødevarehygiejne. GE formoder at en samlet detailbranche vil fortsætte med disse knudeposer til frugt og grønt og kødpakker. Det bør fortsat være sådan, at kunden selv vælger om de vil tage en knudepose i frugt og grønt-afdelingen samt til kødpakker. Det er ikke praktisk muligt for virksomhederne at stå og udlevere disse poser.

GE er klar over at wc-poser ikke er en del af bekendtgørelsen, men der bør være fokus på det store forbrug af tykke wc-plastposer, der vejer 110-115 gram pr. pose. Med 2 poser pr. husstand pr. uge og med over 5000 brugere, svarer det til ca. 60 tons plast om året, der smides i havet.

Grønlands Erhverv har ikke yderligere bemærkninger til forslaget.

Med venlig hilsen

Karsten Lyberth-Klausen | Grønlands Erhverv